สัปดาห์นี้มีประเด็น
เปิดเช้าวันจันทร์ที่ 25 มิ.ย. กองทุนบำเหน็จบำนาญข้าราชการ (กบข.) จัดงานประชุมใหญ่ผู้แทนสมาชิกประจำปี 2555 โดยมี อารีพงศ์ ภู่ชอุ่ม ปลัดกระทรวงการคลัง เป็นประธาน โดยมีวาระรายงานผลการดำเนินงานปี 2554 และแผนดำเนินงานปี 2555 งานนี้ กบข.ต้องเตรียมคำตอบสมาชิกที่เรียกร้องแก้สูตรการจ่ายเงินบำนาญ และทำไมผลตอบแทนของ กบข.ต่ำกว่าที่คาดการณ์
23 มิ.ย. 2555

เปิดเช้าวันจันทร์ที่ 25 มิ.ย. กองทุนบำเหน็จบำนาญข้าราชการ (กบข.) จัดงานประชุมใหญ่ผู้แทนสมาชิกประจำปี 2555 โดยมี อารีพงศ์ ภู่ชอุ่ม ปลัดกระทรวงการคลัง เป็นประธาน โดยมีวาระรายงานผลการดำเนินงานปี 2554 และแผนดำเนินงานปี 2555 งานนี้ กบข.ต้องเตรียมคำตอบสมาชิกที่เรียกร้องแก้สูตรการจ่ายเงินบำนาญ และทำไมผลตอบแทนของ กบข.ต่ำกว่าที่คาดการณ์ 
ช่วงบ่าย 13.30 น. คณะเศรษฐศาสตร์ มหาวิทยาลัยธรรมศาสตร์ จัดงานสัมมนาวิชาการ เรื่อง “ภาคบริการของไทย : สู่จุดเปลี่ยนผัน...” ณ ห้องประชุม ชั้น 5 คณะเศรษฐศาสตร์ มหาวิทยาลัยธรรมศาสตร์ ท่าพระจันทร์
วันอังคารที่ 26 มิ.ย. เวลา 09.00 น. บลจ.เอ็มเอฟซี จัดสัมมนา เรื่อง “ภาวะเงินเฟ้อกับการลงทุน” ที่โรงแรมโซฟิเทล กรุงเทพ สุขุมวิท และวันที่ 27 มิ.ย. ธีรศักดิ์ สุวรรณยศ ผู้จัดการธนาคารอิสลามแห่งประเทศไทย (ไอแบงก์) พร้อมผู้บริหาร นัดแถลงข่าว “ไอแบงก์ 9 ปี ก้าวเปลี่ยน...เพื่อคุณ” ซึ่งอาจจะมีการประกาศการปรับโครงสร้างองค์กรใหม่ หลังจากที่ธีรศักดิ์จะครบวาระการดำรงตำแหน่งกรรมการผู้จัดการในสิ้นเดือน มิ.ย.นี้ 
ปิดท้ายสัปดาห์ วันที่ 29 มิ.ย. ธนาคารแห่งประเทศไทย (ธปท.) แถลงภาวะเศรษฐกิจเดือน พ.ค. 2555 ซึ่งต้องจับตามองปัญหาวิกฤตอียู จะส่งผลกระทบต่อการส่งออกของไทย ท้ายๆ สัปดาห์วันที่ 2829 มิ.ย. ทั่วโลกต้องจับตาเป็นพิเศษการประชุมสุดยอดผู้นำอียู เพื่อหาข้อสรุปแนวทางการแก้ไขปัญหาอียูอย่างเป็นรูปธรรมมากขึ้นโดยเฉพาะอย่างยิ่งข้อเสนอของฝรั่งเศสที่ต้องการให้ใช้ ESM ในการเข้าซื้อพันธบัตรของประเทศสมาชิกในกลุ่มอียู เพื่อช่วยกดต้นทุนทางการเงินของประเทศสมาชิกลง รวมถึงข้อเสนอของ EC – ECB – IMF ต่อการดำเนินการ Banking Union ควบคุมธนาคารพาณิชย์โดยคณะกรรมการอียูและการการันตีเงินฝาก 2 
ล้านล้านยูโรและการออกพันธบัตรยูโรจะช่วยแก้ปัญหาภาระหนี้ต่างประเทศของรัฐบาลที่มีปัญหาอย่างสเปน และ อิตาลี